CELEX: 62011TA0067
Language: da
Date: 2015-12-16 00:00:00
Title: Sag T-67/11: Rettens dom af 16. december 2015 — Martinair Holland mod Kommissionen (Konkurrence — karteller — det europæiske marked for luftfragt — aftaler og samordnet praksis vedrørende flere aspekter af priser for luftfragtydelser (indførelse af brændstoftillæg og sikkerhedstillæg, nægtelse af at betale en kommission af tillæggene) — artikel 101 TEUF, EØS-aftalens artikel 53 og artikel 8 i aftalen mellem Det Europæiske Fællesskab og Det Schweiziske Forbund om luftfart — begrundelsespligt)

8.2.2016   
            
            
               DA
            
            
               Den Europæiske Unions Tidende
            
            
               C 48/41
            
         Rettens dom af 16. december 2015 — Martinair Holland mod Kommissionen
   (Sag T-67/11) (1)
   
   ((Konkurrence - karteller - det europæiske marked for luftfragt - aftaler og samordnet praksis vedrørende flere aspekter af priser for luftfragtydelser (indførelse af brændstoftillæg og sikkerhedstillæg, nægtelse af at betale en kommission af tillæggene) - artikel 101 TEUF, EØS-aftalens artikel 53 og artikel 8 i aftalen mellem Det Europæiske Fællesskab og Det Schweiziske Forbund om luftfart - begrundelsespligt))
   (2016/C 048/45)
   Processprog: engelsk
   
      Parter
   
   
      Sagsøger: Martinair Holland NV (Haarlemmermeer, Nederlandene) (ved advokat R. Wesseling)
   
      Sagsøgt: Europa-Kommissionen (først ved S. Noë, N. von Lingen og C. Giolito, derefter ved S. Noë, G. Giolito og A. Dawes, som befuldmægtigede, bistået af barrister B. Doherty)
   
      Sagens genstand
   
   Påstand om annullation af Kommissionens afgørelse K(2010) 7694 endelig af 9. november 2010 vedrørende en procedure i henhold til artikel 101 TEUF, artikel 53 i EØS-aftalen og artikel 8 i aftalen mellem Det Europæiske Fællesskab og Det Schweiziske Forbund om luftfart (sag COMP/39258 — Luftfragt), for så vidt som den vedrører sagsøgeren, eller i det mindste annullation af denne afgørelses artikel 5, litra b), for så vidt som den pålægger sagsøgeren en bøde, eller nedsættelse af denne bøde.
   
      Konklusion
   
   
               1)
            
            
               Kommissionens afgørelse K(2010) 7694 endelig af 9. november 2010 vedrørende en procedure i henhold til artikel 101 TEUF, artikel 53 i EØS-aftalen og artikel 8 i aftalen mellem Det Europæiske Fællesskab og Det Schweiziske Forbund om luftfart (sag COMP/39258 — Luftfragt) annulleres, i det omfang den vedrører Martinair Holland NV.
            
         
               2)
            
            
               Europa-Kommissionen bærer sine egne omkostninger og betaler Martinair Hollands omkostninger.
            
         
      (1)  EUT C 95 af 26.3.2011.